Mastaajabu ya Nguvu za Kubariki

Kimetangazwa na Richard Brunton

Nyuzilandi

Hakimiliki © 2017 Richard Brunton

ISBN 978-0-473-38741-9 (Jalada jepesi)

ISBN 978-0-473-38742-6 (ePUB)

ISBN 978-0-473-38743-3 (Kindle)

Uhariri:

Shukrani maalum kwa

Joanne Wiklund na Andrew Killick

Kwa kuifanya hadithi isomeke zaidi ya vile pengine vinginevyo ingewezekana!

Utoaji na upigaji chapa:

Andrew Killick

Castle Publishing Services

www.castlepublishing.co.nz

Mchoro wa jalada:

Paul Smith

Kimepigiwa chapa Nyuzilandi

Manukuu ya maandishi matakatifu yametolewa katika New King James Version

Hakimiliki © 1982 na Thomas Nelson Inc.

Yametumika kwa ruhusa. Haki zote zimehifadhiwa.

HAKI ZOTE ZIMEHIFADHIWA

YALIYOMO

Dibaji

Utangulizi

Utambuzi

Uwezo wa Unenaji Wetu

Kutoka Katika Unenaji Mzuri Hadi Kubariki: Wito Wetu

Baraka ya Kikristo Ni Nini?

Mamlaka Yetu ya Kiroho

Baraka Ilivyo Tofauti Na Uombezi

Kanuni Muhimu

Hali Tofauti Tofauti Tunazo Weza Kukabili

Kubariki Wale Ambao Hukushutumu au Hukulaani

Kubariki Wale Ambao Wamekuchokeza

Kujibariki Badala ya Kujilaani

Kutambua na Kuvunja Laana

Kujibariki Mdomo

Kujibariki Fikira

Kujibariki Miili Yetu

Kubariki Nyumbani, Ndoa na Watoto Wako

Baraka ya Baba

Kubariki Wengine kwa Kuachilia Kinabii

Kubariki Mahali Pako pa Kazi

Kubariki Jumuia

Kubariki Ardhi

Kubariki Bwana

Kutumia

Namna ya Kuwa Mkristo

DIBAJI

Ninakuhimiza ukisome hiki kitabu kidogo chenye ujumbe wa nguvu – utabadilishwa!

Ilikuwa Richard Brunton na mimi tulipokuwa tunatumia kiamshakinywa asubuhi moja kwamba alinishirikisha katika kile Mungu alikuwa amemfunulia kuhusu nguvu za kubariki na mara niliona uwezekano wa matokeo makubwa katika maisha ya wengine.

Nilikumbatia ujumbe wake kuonyesha katika mkutano wa wanaume wa kanisa letu. Wanaume waliokuwepo walifikiri ulikuwa mzuri sana hadi wakataka kanisa lote liusikie. Watu walianza kuufanya mazoea katika kila sehemu ya maisha yao na tulisikia shuhuda za kustaajabisha kama matokeo. Mfanyabiashara mmoja alisimulia kwamba biashara yake ilikuwa imetoka si kitu hadi faida katika wiki mbili. Wengine waliponyeshwa kimaumbile kama walivyojibariki miili yao.

Fursa zingine kwa ajili ya ujumbe huu kusikika zilianza kujitokeza. Nilikuwa nakaribia kuhutubu katika Kongamano la Majemedari (ambapo Mapasta wa makanisa huja pamoja kujifunza na kufanywa wapya) katika Kenya na Uganda. Richard aliambatana nami katika kubariki. Ujumbe ulipenyea katika utupu na uchungu uliodumu muda mrefu. Wengi wa watu waliohudhuria hawakuwahi kubarikiwa na baba zao na Richard aliposimama katika nafasi ile na kuwabariki, wengi wao walilia na kuhisi mshtuko na ukombozi wa kiroho pamoja na mabadiliko katika maisha yao mara hiyo.

Kujua namna ya kubariki kumebadilisha maisha yangu hadi kiwango cha mimi kutafuta fursa za kuwabariki wengine katika ‘neno na tendo’ – kupitia nisemacho na nifanyacho. Utakifurahia kitabu hiki kidogo na ukikitumia katika maisha yako, matokeo yako mema yatajaa tele na kufurika kwa ajili ya Ufalme wa Mungu.

Geoff Wiklund

Geoff Wiklund Ministries,

Chairman, Promise Keepers,

Auckland, New Zealand

UTANGULIZI

Kila mmoja anapenda kusikia habari za kusisimua – na hata ni bora unapopata kulisema!

Nilipogundua thamani ya kutoa baraka, ilikuwa kama nilikuwa yule mtu katika Bibilia aliyegundua hazina katika shamba. Kwa shauku nilimshirikisha Pasta Geoff Wiklund katika fikira na niliyoyapitia aliniomba niongee kwa wanaume wa kanisa lake katika kongamano mnamo February 2015. Walivutiwa sana wakataka kanisa lote liusikie ujumbe huo.

Nilipoongea katika kanisa, ilitokea kwamba Reverend Brian France, wa Charisma Ministries, na Paul Subritzky, wa Promise Keepers NZ, walikuwa wanahudhuria siku hiyo. Matokeo yake yalikuwa kuwasilisha ule ujumbe katika kule Charisma katika New Zealand na katika Fiji, na kwa wanaume katika Promise Keepers vilevile. Wengi waliupokea na mara wakaanza kuuweka katika vitendo kwa matokeo bora sana. Baadhi wakatoa maoni hawakuwa wamewahi awali kusikia mafunzo kuhusu hali hii ya Ufalme wa Mungu.

Uchungaji wa kubariki ulionekana kuongezeka haraka. (Je, Mungu hasemi, ‘Kipawa cha mtu kitamfanyizia nafasi’?) Kuelekea mwisho wa 2015, niliandamana na Pasta Geoff hadi Kenya na Uganda. Alikuwa anawahudumia mamia ya mapasta wakihudhuria Kongamano la Majemedari. Hili lilikuwa tukio la kila mwaka ambapo wawakilishi walitafuta msukumo na kuungwa mkono, na Geoff alihisi mafunzo yangu kuhusu kubariki yangekuwa ya usaidizi kwao. Na lilitokea kuwa hivyo. Si mapasta pekee, bali wahutubu wengine kutoka Amerika, Australia na Afrika Kusini walihisi ulikuwa ujumbe wa nguvu na wakanihimiza nifanye kitu kufikia hadhira kubwa zaidi.

Sikutaka kuanzisha na kuendeleza mfumo wa mtandao, wala kuandika kazi ya kina wakati ambapo zingine bora tayari zipo. Ujumbe wa kubariki ni mwepesi sana kutekelezwa kwa urahisi – na sikutaka wepesi wake upotelee katika ugumu wa kutoeleweka – ndipo hiki kitabu kidogo.

Nimedondoa manukuu kutoka The Power of Blessing na Kerry Kirkwood, The Grace Outpouring: Becoming a People of Blessing na Roy Godwin na Dave Roberts, The Father’s Blessing na Frank Hammond, na The Miracle and Power of Blessing na Maurice Berquist. Nina hakika nimevuta na nimejifunza kutoka kwa watu wengine na vitabu vingine pia, lakini baada ya miaka, vyote vimeungana pamoja.

Kugundua nguvu za kubariki kutaendeleza hali timilifu ya kuishi kwa yeyote atakayefuatilia. Mimi hubariki watu wengi sana sasa – katika waumini na wasio waumini katika mikahawa na hata njiani. Nimewabariki mayatima, wahudumu wa makao ya mayatima, mhudumu wa kike wa ndege katika ndege, mashamba ya miti ya matunda, wanyama, vibeti, biashara na hali za kiafya. Nimekuwa na wanaume na wanawake wazima wakililia kifuani pangu ninapokuwa nimetangaza baraka ya baba kwao.

Mara nyingi sipati kushuhudia matokeo lakini nimeona ya kutosha kujua kwamba kubariki hubadili maisha na kumebadili yangu pia.

Ni tabia ya Mungu kubariki na; kama viume walioumbwa kwa mfano wake; katika uasili wetu wa kiroho vilevile. Roho Mtakatifu anawasubiri watu wa Mungu wajitokeze katika imani na katika mamlaka kwamba Yesu Kristo aliwashindia, ili kugeuza maisha.

Nina hakika utapata hiki kijitabu kikiwa chenye usaidizi. Yesu hajatuacha dhaifu. Kunena baraka katika aina zote za hali ni neema ya kiroho iliyopuuzwa inayoweza kugeuza dunia yako.

Furahia.

Richard Brunton

UTAMBUZI

Mke wangu Nicole ni wa makedonia Mpya na kwa hivyo, kama inavyotarajiwa, hilo lilimaanisha nilihitaji nijifunze kuongea Kifaransa na nikae kwa kiasi cha muda katika mahali pake pa kuzaliwa, Noumea. Ingawa Makedonia Mpya kwa wingi ni nchi ya Kikatoliki, haikuchukua muda mrefu kutambua kwamba watu wengi bado walikuwa na uhusiano na ‘upande wa giza’, wakati uohuo wakiendelea na dini yao. Haikuwa mara chache kwa watu kumtembelea mtu anayewasiliana na mizimu, mbashiri, au guérisseur bila kufahamu kwamba walikuwa wanafuata ushauri wa uchawi.

Ninakumbuka mke wangu alinipeleka kumtembelea kijana mwanamke wa miaka ishirini ambaye alikuwa amepelekwa kwa mmoja wa ‘waponyaji’, lakini ambaye, punde tu baadaye, alikuwa ameishia katika makao ya wenye kichaa au huzuni. Ambavyo nilifahamu alikuwa Mkristo, niliyaamuru mapepo mabaya yaliyokuwa yamemwingia kwenda, katika jina la Yesu Kristo. Padre wa Kikatoliki aliomba vilevile, na kati yetu, huyu msichana aliachiliwa huru na kuruhusiwa kuondoka katika taasisi hiyo si muda mrefu baadaye.

Wengine walikiri dini yao ya Katoliki na wangali wanaonyesha waziwazi sanamu au vyombo vilivyobuniwa vya miungu mingine. Alikuwepo mwanamume mmoja wa dini ya Budha niliyomkuta akiwa daima na matatizo ya tumbo. Siku moja nilimwambia kwamba niliamini kwamba iwapo angeondoa yule Budha mkubwa mnono ambaye alikuwa mbele ya nyumba yake – iliteketezwa yote usiku – matatizo yake ya tumbo yangeisha. Tena, baadhi ya vyombo vilivyobuniwa alivyokuwa amekusanya ilibidi viondoke. Alipinga vipi hivi vitu ‘vilivyokufa’ vingeweza kunifanya mgonjwa? Baada ya miezi fulani nilimwona tena na kumwuliza jinsi lilivyokuwa tumbo lake. Kidogo kwa aibu alijibu, ‘Mwishowe nilikubali ushauri wako nikaondoa Budha. Tumbo langu ni sawa sasa.’

Wakati mwingine, niliombwa niende katika nyumba ya mwanamke aliyekuwa na saratani. Kabla nianze kuomba, nilipendekeza waondoe sanamu za Budha katika sebule yao, ambacho mume wake aliifanya mara hiyo. Nilipokuwa nikivunja laana zimwondokee na kuamuru mapepo mabaya kuondoka katika jina la Yesu; alieleza ubaridi sana kama barafu ukienda juu mwilini mwake kutoka nyayoni na kuondoka kichwani.

Kwa hivyo, katika msingi huu, niliamua kutoa funzo kuhusu ‘laana’ kwa kikundi cha maombi mke wangu na mimi tulikuwa tumeanzisha katika chumba chetu cha Noumea. Mafunzo yalitokana na kazi halisi ya Derek Prince (Derek Prince alikuwa mwalimu maarufu wa Bibilia wa karne ya ishirini). Nilipokuwa natayarisha ujumbe wangu katika Kifaransa, nilijifunza neno lao la kulaani lilikuwa malédiction na neno lao la kubariki lilikuwa bénédiction. Maana za mashina ya maneno haya ni ‘unenaji mbaya’ na ‘unenaji mzuri’.

Awali, nilipolinganisha kulaani na kubariki, kulaani kulionekana giza, kuzito na hatari, na kubariki kulionekana kwepesi kabisa na kwema. Nilikuwa nimewahi awali kusikia mafunzo kuhusu laana, lakini kamwe si kuhusu kubariki. Tena nilikuwa sijawahi kusikia yeyote akimbariki mtu mwingine kwa dhamira halisi na athari. Kwa kweli kiasi cha Mkristo kubariki huenda iwe ni kusema, ‘Akubariki’, mtu fulani apigapo chafya au kuandika ‘Baraka’ mwishoni mwa barua au barua pepe – kama kwamba ilikuwa karibu desturi badala ya kitu kilichokusudiwa.

Baadaye, nilipoyafikiria maneno haya ‘laana’ na ‘baraka’ ilinitokea kwamba ikiwa ‘unenaji mbaya’ ulikuwa wenye nguvu, basi ‘unenaji mzuri’ mpaka uwe vilevile angaa wenye nguvu na, pamoja na Mungu yawezakana, wenye nguvu zaidi!

Ufunuo huu, pamoja na ufahamu mwingine ambao tutazungumzia baadaye, ulinielekeza katika mwendo wa kugundua nguvu za kubariki.

UWEZO WA UNENAJI WETU

Bila kutaka kurudia yale vitabu vingi vizuri vimesema kuhusu uwezo wa maneno yetu, nataka nitoe muhtasari wa ninaloamini ni muhimu katika sehemu hii.

Tunajua kwamba:

Mauti na uzima huwa katika uwezo wa ulimi na wale wanaoupenda watakula matunda yake. (Methali 18:21)

Maneno yana uwezo mkubwa sana aidha chanya na za kujenga, ama hasi na za kubomoa. Kila wakati tunanena maneno (na hata kutumia sauti maalumu, ambayo huongeza maana katika maneno hayo), tunanena aidha uzima au mauti kwa hao watusikiao na kwetu wenyewe. Zaidi ya hayo, tunajua kwamba:

Kinywa cha mtu huyanena yaujazayo moyo wake. Mtu mwema katika akiba njema hutoa mema, na mtu mbaya katika akiba mbaya hutoa mabaya. (Mathayo 12:34-35)

Hivyo, kutoka katika moyo wa kukosoa ulimi wa kukosoa hunena; kutoka katika moyo wa kujiona mkamilifu, ulimi wa kuhukumu; moyo usio na shukrani; ulimi wa kunung’unika; na kadhalika. Vivyo hivyo, mioyo ya tamaa huzaa tunda linalolingana. Dunia imejaa unenaji hasi. Vyombo vya habari hutapika siku baada ya siku. Tabia ya wanadamu ikiwa jinsi ilivyo, tunaelekea kutonena vyema kwa watu na hali. Mara nyingi tunangoja mpaka watu wafe kabla kusema mambo mazuri kuwahusu. Kwa hali yoyote, ile akiba njema hutokeza nje ya mioyo ya upendo itakayonena kwa ulimi wa neema; kutoka katika mioyo ya amani, ulimi wa upatanisho; na kadhalika.

Maelezo, na wale ‘wanayoipenda, watakula tunda lake’ yanamaanisha tutavuna tunachopanda – kiwe kizuri au kibaya Katika maneno mengine, utapata unachosema. Unaonaje kuhusu hilo.

Hii ni kweli kwa wanadamu wote, pasipo kujali kama wana imani ya Kikristo au la.

Hata hivyo, mkristo aliyeokoka ana moyo mpya. Bibilia inatwambia kwamba sisi ni ‘viumbe vipya’ (2 Wakorintho 5:17). Kwa hivyo, kama Wakristo, tuwe tukifanya sana unenaji mzuri kidogo mbaya. Tunaweza kuteleza kwa urahisi katika uhasi tusipojihadhari kuchunga mioyo na maneno yetu. Mara utakapoanza kuyatafakari haya kwa ufahamu, utashangaa jinsi mara nyingi Wakristo – hata pasipo kujua – hujilaani na kuwalaani wengine. Mengine kuhusu hilo baadaye.

KUTOKA KATIKA UNENAJI MZURI HADI KUBARIKI: WITO WETU

Kama Wakristo, na maisha ya Bwana Yesu yakitiririka kutokana nasi, tunaweza kwenda zaidi ya unenaji mwema tu – tunaweza kunena na kusababisha baraka kwa watu au hali na hasa tumeitwa tufanye hivyo pengine kubariki ndio wito wetu mkubwa. Soma ifuatayo:

Muwe wenye kuhurumiana, wenye kupendana kama ndugu, wasikitivu, wanyenyekevu, watu wasiolipa baya kwa baya au laumu kwa laumu, bali wenye kubariki; kwa sababu hayo ndiyo mliyoitiwa ili mrithi baraka. (Waraka wa Kwanza wa Petro 3:8,9)

Tumeitwa kubariki na kupokea baraka. Kitu cha kwanza alichonena Mungu kwa Adamu na Hawa kilikuwa baraka:

Mungu akawabariki, Mungu akawambia: ‘Zaeni, mkaongezeke; mkajaze nchi na kuitiisha…’ (Mwanzo 1:28)

Mungu aliwabariki ili wakaweze kuongezeka. Baraka ni sifa ya (kiasili ya) Mungu – ni kitu afanyacho! Na kama Mungu – na kutoka kwa Mungu – na sisi pia tuna mamlaka na uwezo wa kuwabariki wengine.

Yesu alibariki. Kitu cha mwisho alichokifanya, hata alipokuwa karibu kupaa mbinguni kilikuwa kuwabariki wanafunzi wake.

Akawaongoza mpaka Bethania, Akainua mikono Yake Akawabariki. Ikawa katika kuwabariki Alijitenga nao, Akachukuliwa juu mbinguni. (Luka 24:50,51)

Yesu ni kielezo chetu. Akisema kwamba tufanye vitu sawa na alivyofanya, katika jina lake. Tumekusudiwa na Mungu tubariki.

BARAKA YA KIKRISTO NI NINI?

Katika Agano la Kale , neno ‘baraka’ ni neno la Kiebrania baraka. Hili maana yake; ‘kunena kusudio la Mungu tu’.

Katika Agano Jipya ‘baraka’ ni neno la Kigiriki, eulogia kutokana nalo tunapata neno eulogy taabin (maneno ya kusifu). Kwa hivyo; katika matumizi, maana yake ni kunena ‘wema kuhusu’ au ‘nena kusudio na fadhila ya Mungu’ kwa mtu.

Hiyo ndiyo fasili ya kubariki nitakayotumia katika kitabu hiki. Kubariki ni kunena makusudio au fadhila ya Mungu kwa mtu au hali fulani.

Mungu, kwa kiwango kikubwa, katika hekima yake ameamua kuwekea mpaka kazi yake duniani hadi Anachoweza kutimiza kupitia kwa watu wake. Hivi ndivyo aletavyo ufalme wake katika dunia. Kufuatana na hayo, anataka tubariki kwa niaba yake. Kwa hivyo, kama Mkristo ninaweza kunena makusudio na fadhila kwa mtu au hali fulani katika jina la Yesu. Nikifanya hivyo kwa imani na upendo basi nina uwezo wa mbinguni katika ninalosema, na ninaweza kutarajia Mungu atachukua hatua kubadilisha vitu kutoka vilipo, hadi atakapo viwe. Ninapombariki mtu kwa makusudi, kwa upendo na imani ninamwezesha Mungu kuchochea mipango yake kwa huyo mtu.

Kwa upande mwingine, mtu anaweza kwa makusudi, au kwa kawaida kutokuwa mwangalifu, kunena makusudio ya shetani kwa mtu, au hata kwake mwenyewe, ambako basi huziwezesha nguvu za kishetani kuchochea mipango yazo kwa mtu huyo – yaani, kuiba na kuharibu. Lakini Mungu asifiwe,

‘Yeye aliye ndani yenu ni mkuu kuliko yeye aliye katika dunia’ (Yohana 4:4).

Bila shaka ni moyo wa Mungu kubariki – hasa bila shaka hali yake! Hamu ya Mungu kubariki ni ya kupita kiasi vibaya mno. Hakipo kinachoweza kumsimamisha. Amekusudia kubariki wanadamu. Hamu yake ni kwamba Yesu Atakuwa na ndugu na dada wengi. Hao ni sisi! Tena, ingawa bila shaka ni moyo wa Mungu kubariki wanadamu, ana hamu hata zaidi kwamba watu wake watabarikiana.

Tunapobariki katika jina la Yesu, Roho Mtakatifu huja kwa sababu tunaakisi kitu ambacho Baba Anafanya tunanena maneno ambayo Baba hutamani yasemwe. Ninapombariki mtu Roho Mtakatifu anahusika – Humgusa mtu mwingine, upendo unaachiliwa na vitu vinabadilika. Mara nyingi watu hunikumbatia baadaye au hulia na kusema, ‘Hujui jinsi ulivyokuja wakati ufaao na ulivyokuwa wenye nguvu’, au ‘Hujui jinsi nilivyoutaka sana’.

Lakini kuna kitu muhimu sana cha kutilia maanani: tunabariki kutoka mahali pa urafiki mkubwa na Mungu kutokana na uwepo wake. Ukaribu wetu kiroho na Mungu ni muhimu kabisa. Maneno yetu ni maneno Yake na yana upako wa uwezo kukamilisha makusudio yake kwa mtu huyo au hali hiyo. Lakini wacha tuunge mkono kidogo…

MAMLAKA YETU YA KIROHO

Katika Agano la kale, makuhani walikuwa wawe wakiomba kwa watu na kutamka baraka kwao.

Hivi ndivyo mtakavyowabarikia wana wa Israel. Mtawaambia:

Bwana akubarikie na kukulinda

Bwana Akuangazie nuru za uso Wake na kukufadhili.

Bwana Auinulie uso wake, na kukupa amani.

Ndivyo watakavyoweka jina Langu juu ya wana wa Israel, na Nitawabarikia. (Hesabu 6:23-27)

Katika agano Jipya, sisi kama Wakristo tumeitwa:

…mzao mteule, ukuhani wa kifalme, taifa takatifu, watu wa miliki ya Mungu, mpate kuzitangaza fadhili Zake Yeye Aliyewaita mtoke gizani mkaingie katika nuru Yake ya ajabu. (Waraka wa Kwanza wa Petro 2:9)

Na Yesu

…ametufanya kuwa wafalme, na makuhani kwa Mungu Wake na Baba. (Ufunuo 1:6)

Wakati fulani uliopita, nilikuwa nimekaa katika Ouen Toro, mahali pa kutazamia katika Noumea, nikitafuta ujumbe wa kuletea kikundi cha maombi. Nilihisi Mungu akisema, ‘Hujui wewe ni nani.’ Basi baada ya miezi fulani: ‘Kama ungejua mamlaka uliyo nayo katika Yesu Kristo ungebadilisha dunia.’ Jumbe hizi zote zilikuwa kwa makundi maalumu ya watu lakini nilitambua baadaye zilikuwa kwangu pia.

Nafikiri kwa jumla inajulikana katika jamii za Kikristo kwamba kunena moja kwa moja kwa mgonjwa au hali ‘mlima’ (Mariko 11:23) na kuamuru uponyaji kuna nguvu zaidi ya kumwuliza Mungu afanye (Mathayo 10:8; Mariko 16:17-18). Huu kwa hakika umekuwa uzoefu wangu na uzoefu wa watu wengi maarufu na waheshimiwa wanaofanya huduma ya kufaulu katika uponyaji na ukombozi. Ninaamini Yesu anasema kwa ukweli. ‘Wewe ponya wangojwa (katika jina Langu). Si kazi yangu, ni kazi yako. Wewe fanya hivyo.’

Mungu anataka kuponya na anataka kufanya hivyo kupitia kwetu sisi. Mungu anataka kukomboa na anataka kufanya hivyo kupitia kwetu sisi. Mungu anataka kubariki na anataka kufanya hivyo kupitia kwetu sisi. Tunaweza kumwuliza Mungu abariki, au tunaweza kubariki katika jina la Yesu.

Miaka fulani iliyopita, ninakumbuka nikichukua muda kwenda kazini mapema kubariki biashara yangu. Nilianza na ‘Mungu, bariki Colomar Brunton.’ Ikawa bila ladha. Basi nikabadilisha kwa woga kidogo mwanzoni kutoka ‘Mungu bariki Colmar Brunton’ hadi:

Colmar Brunton, ninakubariki katika jina la Baba, Mwana na Roho Mtakatifu. Ninakubariki katika Auckland, na ninakubariki katika Wellington, na ninakubariki katika majimbo.

Ninabariki katika kazi na ninakubariki nyumbani.

Ninaachilia Ufalme wa Mungu mahali hapa. Njoo Roho Mtakatifu, Unakaribishwa hapa. Ninaachilia upendo na furaha na amani na uvumilivu na ukarimu na wema na upole na uaminifu na kujizuia nafsi na umoja katika jina la Yesu, ninaachilia mawazo kutoka katika Ufalme wa Mungu ambayo yataweza kusaidia wateja wetu kufaulu na kuifanya dunia mahali bora.

Ninaachilia fadhila katika soko la wateja.

Nanaachili fadhila katika soko la uajiri. Ninaachililia maono yetu: ‘Biashara Bora, Dunia Bora’. Katika jina la Yesu, amina.

Jinsi nilivyohisi nikiongozwa nilikuwa nikifanya ishara ya msalaba katika lango letu na kiroho kutumia ulinzi wa damu ya Yesu katika biashara yetu.

Tangu muda mfupi sana nilipobadili kutoka ‘Mungu bariki Colmar Bruton’ hadi ‘Ninabariki Colmar Brunton katika jina la Baba, Mwana na Roho Mtakatifu’, mafuta ya upako wa Mungu yaliniangukia – nilikuwa nahisi furaha na uthibitisho wa Mungu. Ilikuwa kama Alikuwa Akisema, ‘Umepata mwana; hicho ndicho ninachotaka ufanye.’ Ingawa mpaka niwe nimefanya hivi sasa mara ya mamia, daima nimehisi furaha ya Mungu ikiwemo. Na matokeo? Mazingira katika office yalibadilika na yalibadilika haraka hadi kiwango cha watu kuzungumzia waziwazi na kushangaa sababu ya vitu kuwa hivyo. Kwa kweli ilikuwa ya kushangaza. Kubariki kunaweza kwa kweli kubadilisha dunia yetu.

Lakini sikuachia hapo. Asubuhi, ofisi ikiwa tupu, nilipokijia kiti cha mtu aliyehitaji busara kwa hali maalumu, niliwabariki, nikiweka mikono juu ya kiti, nikiamini kwamba upako wa kukamilisha kule kubariki ungepitia katika kitambaa cha kiti na hivyo hadi kwa mtu aliyekikalia (Matendo 19:12). Kila nilipotambua mahitaji maalumu waliyokuwa nayo, ningebariki katika njia hiyo.

Hasa nilimkumbuka mtu aliyezoea kukufuru yaani, alitumia jina la Mungu kama mzaha. Asubuhi moja niliwekelea kiti chake mikono, nikifunga roho ya kukufuru, katika jina la Yesu. Nilifanya hivyo mara kadhaa, lakini mwishowe pepo mbaya aliyehusika alilazimika kupigia goti uwezo mkubwa zaidi na kukufukuru kukatoweka katika msamiati wa mtu huyo mahali pa kazi.

Pia ninakumbuka mwanamume akinijia kwa ombi, akitaka Mungu amwondoe mahali pake pa kazi kwa sababu kila mtu pale alikuwa akikuufuru. Nilichukua msimamo tofauti: huyu mwanamume alikuwa pale abariki mahali pake pa kazi na abadilishe mazingira! Tunaweza kubadilisha dunia yetu.

Nimechukua msimamo kwamba ingawa ‘Mungu anatamani kubariki wanadamu, anatamani hata zaidi kwetu – Watu wake, watoto wadogo Wake – kubariki wanadamu. Una mamlaka ya kiroho. Wewe bariki.

Baba yetu wa mbinguni Anataka tushiriki, tufanye kazi kwa ushirika, pamoja Naye katika kazi Yake ya kuokoa. Tunaweza kubariki wanadamu kwa uponyaji na ukombozi lakini tunaweza pia kubariki kwa maneno yetu. Sisi ni watu Mungu awatumiao kubariki dunia. Ni upendeleo na uwajibikaji ulioje!

Kwa hivyo, kwangu mimi kubariki ni kunena makusudi ya Mungu kwa maisha ya watu au hali kwa upendo, uangalifu, makusudi, kwa mamlaka na uwezo, kutoka kwa roho yetu iliyojaa Roho Mtakatifu. Kwa maelezo rahisi, kubariki ni kutenda katika imani kwa kutamka kusudi la Mungu kwa mtu au hali. Tunapotamka kusudi la Mungu, tunaachilia uwezo wake kubadilisha vitu kutoka vilipo hadi anakotaka viwe.

Na ukumbuke – tunabarikiwa kwa sababu tunabariki.

BARAKA ILIVYO TOFAUTI NA UOMBEZI

Watu wengi sana huona kwamba ni vigumu kweli kunena baraka. Siku zote wao huanza kuomba wakimwuliza Baba kubariki. Ingawa hili ni jambo zuri kufanya, baraka ikinenwa hivi hasa ni sala, na ni muhimu kujua tofauti, Kunena au kutamka baraka hakuchukui mahali pa sala na uombezi lakini ni rafiki kwao kawaida pamoja.

Wandishi Roy Godwin na Dave Roberts katika kitabu chao The Grace Outpouring wanaeleza hili vizuri sana:

Tunapobariki, tunamtazama mtu machoni (ikiwa hiyo ndiyo hali) na kunena moja kwa moja kwake. Kwa mfano, tunaweza kusema kitu, kama ‘Ninakubariki katika jina la Bwana, kwamba neema ya Bwana Yesu iwe kwako. Ninakubariki katika jina Lake kwamba mapenzi ya Baba yakaweze kukuzingira na kukujaza; kwamba uweze kujua katika ndani kabisa ya nafsi yako hasa jinsi anavyokukubali kabisa na kikamilifu na kukufurahia’.

Angalia kiwakilishi nafsi ‘Ni’. Ni mimi ninayetamka baraka katika jina la Yesu kwa mtu moja kwa moja. Sijamwomba Mungu baraka lakini nimenena baraka nikitumia mamlaka atupayo Yesu kutamka baraka kwa watu ili akaweze kuja na kuwabariki.

KANUNI MUHIMU

Usiamue iwapo mtu anastahili baraka au la. Baraka ya kweli, ikiwa imenenwa kwa mtu au kitu hueleza jinsi Mungu anavyoviona. Kiini cha Mungu kuangalia si vile vinavyoweza kuwa vinaonekana wakati huo, lakini jinsi vinavyotakiwa kuwa.

Kwa mfano, Mungu alimwita Gideoni ‘shujaa’ (Waamuzi 6:12) alipokuwa, wakati huo, si chochote! Yesu alimwita Petro ‘mwamba’ (Mathayo 16:18) kabla awe na ‘mbega’ ya kubeba mategemeo ya watu wengine kwake. Tena, tunasoma ‘Mungu, huwahuisha wafu, ayatajaye yale yasiyokuwepo kama kwamba yamekuwepo’ (Warumi 4:17). Tukilielewa hili, litaondolea mbali mwelekeo wa kuamua iwapo mtu anastahili baraka.

Jinsi watu wasivyostahili baraka, ndivyo wanavyoihitaji zaidi. Watu wawabarikio watu wasiofaa hupata baraka kubwa zaidi kama malipo.

Mimi ni mwanafunzi wa kubariki. Nilipoanza sikujua jinsi ya kubariki na sikuweza kupata mengi ya kunisaidia. Kwa kweli nilianza baraka kutambua kwamba kuna hali nyingi tofauti, kwa hivyo nakutolea mapedendekezo yanayofuata. Unaweza kuyabadilisha kulingana na mahitaji ya hali maalumu na kufuatana na kile unachoamini Roho Mtakatifu anataka kusema.

Hili litahitaji mazoezi lakini lina thamani fulani.

HALI TOFAUTI TOFAUTI TUNAZO WEZA KUKABILI

Kubariki Wale Ambao Hukushutumu au Hukulaani

Miaka mingi iliyopita, mwajiriwa (wakike) aliyekuwa amejiuzulu punde alikuja kwangu kwa kahawa na kusema kwa heri. Imani zake zilikuwa kulingana na mtazamo wa kisasa ‘wema wa ndani’, naye ale kama hilo. Wakati wa mazungumzo, alisema kwamba kampuni mbili za mwisho alizokuwa amezifanyia kazi, na kuondoka, zilikuwa baadaye zimefilisika. Sikuwa nimekuwa Mkristo kwa muda mrefu wakati huo, lakini, nilitambua maneno yake yalikuwa laana ikionekana kushuka. Nilihisi sekunde chache za woga na halafu, katika akili nilikataa kuikubali. Lakini sikwenda hatua ya ziada ya kumbariki. Baada ya kumtaka idhini ya kuomba kilichokuwa katika moyo wangu, ningeweza kusema kitu kama:

Debora (si jina lake kweli), ninafunga ushawishi wa uchawi katika maisha yako. Ninakubariki katika jina la Yesu. Ninatamka wema wa Mungu kwako. Makusudio ya Mungu kwa maisha yako yapate kufika. Ninabariki vipawa vyako, vibarikie mwajiri wako wa siku zijazo na kuleta utukufu wa Mungu. Uweze kuwa mwanamke mzuri sana wa Mungu ambaye anakukusudia uwe. Katika jina la Yesu, amina.

Ambavyo nimetaja tayari, ninaamini jinsi tunavyobariki ni muhimu. Kwa mfano, epuka kusema, ‘Mungu mbariki Fred, Bwana mfanye awache unywaji na, Bwana, mfanye anisikie.’ Bora zaidi katika maoni yangu ni kusema,

Fred, ninakubariki katika jina la Yesu. Mipango ya Mungu katika maisha yako ipate kufika. Uweze kuwa mwanamume, mume na baba ambaye Mungu amekukusudia uwe. Ninakubariki kwa uhuru kutoka kutawaliwa na ulevi; ninakubariki kwa amani ya Kristo.

Kwa msingi wa mfano huu, ningependa nitoe hoja tatu:

- Njia ya kwanza hutuma kabisa tatizo kwa Mungu. Tena, ni kulialia, kuamua, kujidai na kuangalia sana tatizo liliopo.

- Njia ya pili inahusisha kushiriki. Haiamui na inaelekea sana uwezo wa Fred wa kutoka kwa Mungu.

- Njia ya tatu inaakisi makusudio ya ukombozi wa Mungu, ambaye Anampenda Fred kikaamilifu.

Kubariki Wale Ambao Wamekuchokeza

Mojawapo ya vitu vinavyokasirisha sana kwa baadhi yetu ni watu wafanyapo vitu vyenye ubinafsi, visivyojali wengine au kudanganya waziwazi katika wendaji wa watu na magari barabarani. Hili hufanyika kila wakati. Maneno kadhaa yasiyo ya Kikristo yanaweza kurukia akili na kutoka katika midomo yao katika muda si muda. Hili litokeapo tunamlaani mtu ambaye aliumbwa na Mungu na ambaye Mungu anampenda. Mungu anaweza kumtetea vizuri sana mtu huyo.

Wakati mwingine hili litokeapo, jaribu kumbariki yule dereva mwingine, badala ya kuongea maneno ya hasira:

Ninambariki yule mwanamume chipukizi aliyekata ndani kwangu (alidanganya katika foleni). Ninatamka upendo Wako kwake Bwana. Ninauachilia wema Wako kwake na makusudio Yako yote kwa maisha yake. Ninambariki huyu mwanamume chipukizi na ninauita uwezo wake. Afike nyumbani salama na baraka kwa jamaa yake katika jina la Yesu, amina!

Au kwa wepesi:

Ninaachilia na kuchochea mipango Yako kwa maisha yake, Bwana. Aweze kuwa mtu yule ambaye Ulimkusudia awe.

Wakati mmoja nilikuwa na rafiki aliyeitwa Yohana ambaye alinialika kwa maombi kuhusu mzozo wa jamaa uliohusu urithi. Mzozo ulikuwa unajikokota na kuendelea kuwa wa kutofurahisha. Nilipendekeza badala ya kuomba, tuibariki hali hiyo.

Tunabariki hali hii ya mzozo kuhusu urithi huu katika jina la Yesu. Tunapinga utengano, ushindani na ugomvi na kuachilia haki na kutopendelea na upatanisho. Tunapobariki hali hii, tunaweka kando mawazo yetu sisi wenyewe na tamaa na kuachilia Mungu achochee makusudio yake kwa ugawanyaji wa urithi katika jina la Yesu, amina!

Katika siku mbilitatu jambo hilo lilisuluhishwa kirafiki. Kubariki kunaweza kweli kubadilisha dunia yetu.

KUJIBARIKI BADALA YA KUJILAANI

Kutambua na Kuvunja Laana

Mawazo haya ni ya kawaida vipi: ‘Nina sura mbaya, mimi ni mjinga, mimi siwezi, mimi ni bozi, hakuna anipendaye, Mungu hangeweza kunitumia, mimi ni mtenda dhambi…’? Upo uongo mwingi ambao shetani hutufanya tuamini.

Nina rafiki ambaye hufanya hivi kila wakati na hunihuzunisha. ‘Oo, we msichana mjinga, Rosa (si jina lake kweli). Umevuruga tena. Huwezi kufanya chochote sawasawa…’

Usirudie wala usikubali hizi laana! Badala yake, jibariki.

Ninakumbuka hali maalumu ya kundi la maombi. Nilitambua roho ya kutokuwa na thamani juu ya bibi ambaye alikuwa amekuja kuombewa. Katika hali ya kuomba, alisema, ‘Mimi ni mpumbavu’. Nilimuuliza alikolisikia lile. Aliniambia wazazi wake walisema kwake. Sikitiko lililoje… na nikawaida sana.

Nilimwongoza kulingana na maneno haya:

Katika jina la Yesu, ninawasamehe wazazi wangu. Ninajisamehe. Ninayavunja maneno ya wazazi wangu na ninajinenea. Nina akili ya Kristo. Mimi ni mwerevu.

Mara moja tulizifukuza roho za kukataliwa na kutokuwa na thamani na halafu nilimbariki na nikanena kwake kwamba alikuwa binti mfalme wa Mungu, kwamba alikuwa mwenye thamani kwake, kwamba Mungu alikuwa anaenda kumtumia kuwabariki wengine, kuleta uponyaji wa kichaa na matumaini kwa wengine. Nilimbariki kwa ujasiri.

Polepole baraka hii ilimwingia. Alianza kung’ara. Wiki iliyofuata, alisimulia jinsi ilivyokuwa imemfanyia vizuri. Kwa kweli tunaweza kubabilisha dunia yetu.

Mtu yeyote anaweza kufanya hili. Bibilia imejaa makusudio ya Mungu kwa watu na tunaweza kutamka makusudio haya kwao.

Ninapenda kueleza mfano mwingine. Nilimwombea bibi ambaye alikuwa na maumivu ya tumbo. Nilipokuwa ninaomba, Roho Mtakatifu alimwangukia na alijikunja mashetani yalipokuwa yakimwondoka. Kila kitu kilikuwa sawa kwa siku chache na halafu maumivu yakarudi, ‘Kwa nini, Bwana’ Aliuliza. Alihisi Roho Mtakatifu akimkumbusha kwamba wakati fulani kabla, alipokuwa katika mkutano mtu alikuwa amemwambia ahakikishe amepika kuku vizuri au watu wangekuwa wagonjwa. Alijibu hakutaka awe mgonjwa kwa siku chache zilizofuata (kipindi cha mkutano) lakini kwamba haingejalisha baada yake. Alilazimika aivunje nguvu ya hayo maneno ya ovyoovyo, na halafu mara moja alipata tena uponyaji wake wa kujibariki mdomo.

Kujibariki Mdomo

Ninaubariki mdomo wangu kunena yaliyo na thamani nasi yasiyo na thamani na kuwa sawa na mdomo wa Bwana. (Kutokana na Yeremiah 15:19)

Miujiza mingi ya Yesu ilitimizwa kwa kunena tu. Kwa mfano, ‘Enenda; mwanao yu hai’ (Yohana 4:50). Nataka hilo. Hiyo ndiyo maana mimi hubariki mdomo na kulinda kitokacho ndani yake.

Mke wangu na mimi tulikuwa wakati mmoja tunaishi hotelini katika Noumea. Tuliweza kusikia mtoto mchanga akilialia karibu bila kukoma usiku kucha. Baada ya siku mbilitatu za jambo hili, mke wangu alienda hadi roshani inayopakana na kumwuliza mama lililokuwa baya. Yule mwanamke hakujua lakini alisema daktari alikuwa amempa mtoto mchanga huyo hadi kipimo cha tatu cha dawa ya kia vijasumu na bila kilichofanya kazi. Mke wangu alimuuliza kama ningemwombea yule mtoto mchanga na alikubali, ingawa kwa kushuku. Kwa hivyo, katika Kifaransa changu cha kawaida kabisa, nilimwombea yule mtoto mchanga na kunena katika imani kwa yule mtoto, kwamba angelala kama mtoto mchanga (angelala fofofo). Na alilala hivyo.

Kujibariki Fikira

Mimi husema mara kwa mara,

Ninabariki fikira zangu; nina fikira za Kristo. Kwa hivyo ninafikiri mawazo yake. Fikira yangu iwe mahali patakatifu ambapo Roho Mtakatifu anafurahia kuishi, ninapokea maneno ya maarifa na hekima na ufunuo.

Mara nyingi, mimi hupambana na utakatifu wa fikira zangu na ninapata kusaidia. Pia mimi hubariki ubunifu wangu kwamba utumike kwa wema na si kwa uovu. Nilikuwa ninapata shida na ubunifu wangu siku nyingine – ulikuwa unachanganyiwa mahali mbalimbali sikutaka kwenda – na Mungu Alinishawishi ‘Ona katika ubunifu wako Yesu Akifanya miujiza yake… halafu jione wewe ukiifanya.’ Nimepata kuna nguvu zaidi katika kufikiria kitu kizuri (Wafilipi 4:8) baada ya kufukiria kutofikiria kitu! Na kubariki mawazo na ubunifu wako mwenyewe husaidia sana katika kufanikisha lengo la utakatifu.

Kujibariki Miili Yetu

Unajua vizuri sana mstari: ‘Moyo uliochangamka ni dawa nzuri’ (Methali 17:22). Bibilia inasema kwamba miili yetu hujibu maneno na fikira chanya (za kujenga).

Ninabariki mwili wangu. Leo ninavunjilia mbali udhaifu. Nina bariki uzima wangu kimaumbile.

Wakati mmoja nilitazama video kuhusu mwanamke aliyekuwa na tatizo baya la moyo. Njia yake ya kando ilikuwa imeziba. Alikuwa amebariki ateri zake kwa karibu miezi mitatu, akizitamka ziumbwe ziwe za kuhofisha na kustaajabisha. Kurudi kwa daktari, iligunduliwa kwamba kimuujiza alikuwa na njia ya kando mpya!

Nilifikiri ningeweza kujaribu hili kwa ngozi zangu. Nilikuwa na tatizo la uharibifu wa jua tangu ujana wangu. Sasa katika uzee wangu, vitu vidogo vingemea katika mabega na mgongo wangu, vikataka kugandishwa kwa barafu kila miezi michache. Niliamua kubariki ngozi yangu. Mwanzoni nilibariki tu katika jina la Yesu. Lakini nilikuwa nimesoma kitu kuhusu hali ya ngozi ambacho kilinifanya nibadilishe mtazamo wangu. Nilikuwa nimetambua kwamba, ingawa nimefunikwa nayo, sikujua mengi kuhusu kiungo kikubwa zaidi katika mwili wangu. Nilikuwa nimezungumza kuihusu, lakini sikuwa nimeizungumzia. Na nina shaka nilikuwa nimesema chochote kizuri kuihusu – badala yake nililalamika. Nilikuwa nisiye na shukurani.

Ngozi inastaajabisha. Ni mfumo wa kusafisha hewa na kuondoa maji machafu na takataka. Hukingia mwili vijidudu vinavyoshambulia na hujiponya yenyewe. Hufunika na kulinda sehemu zote za ndani na hufanya hivyo vizuri sana.

Shukurani Mungu kwa ngozi – mikunjo na vyote. Bariki wewe, ngozi.

Baada ya miezi kadha ya kubariki kwa aina hii, ngozi yangu sasa karibu ipone, lakini ufunguo ulikuwa nilipoanza kufurahi na kuwa mwenye shukurani kwayo. Imeumbwa vya kuhofisha na kustaajabisha. Funzo la kweli hasa. Kulalamika hufukuza Ufalme wa Mungu, shukurani humvutia.

Hapa upo ushuhuda kutoka kwa rafiki yangu, David Goodman:

Miezi kadhaa iliyopita nilimsikia Richard akihubiri kuhusu mada ya kubariki – kidogo mada isiyoumiza, lakini moja ambayo ilivuma kwa sababu ya namna ilivyokuja. Matokeo yalikuwa kwamba baraka haihitaji iwe kitu cha kumwuliza Mungu, lakini sisi kama Wakristo tuna mamlaka, kama si wajibu, kupeleka nje katika hii dunia iliyopotoka na kama mabalozi wa Kristo tufanye athari kwa maisha ya watu wengine binafsi kwa ajili ya Ufalme wa Mungu. Tunaweza kwenda nje na kuwabariki katika maisha yao, na kuwaonyesha Kristo wakati huo.

Hilo wazo ni zuri mmoja anapowafikiria wengine, lakini wazo hili liligonga ukuta wa matofali kwangu nilipokuwa nijifikirie mimi mwenyewe. Singeweza kuondoa wazo kwamba sikufaa, kwamba nilikuwa nakuwa mchoyo, kwamba nilikuwa namchukulia Mungu kuwa kawaida. Mawazo yangu yalibadilika nilipoona kwamba, kama Wakristo, tu kiumbe kipya, tumezaliwa tena na kuumbwa kwa kusudio ambalo Mungu ametupangia. Likiwa hivyo, mwili tulionao sasa ni ule tunatakiwa tuuthamini sana na tuutunze – sisi sasa, hata hivyo, hekalu la kukaa Roho Mtakatifu.

Baada ya hilo, nilianza jaribio fupi kila siku ningeamka, ningeibariki sehemu ya mwili wangu, niishukuru kwa utendaji wake; niisifu kwa kazi nzuri kufanywa. Ningesifu vidole vyangu kwa ubingwa, ufundi vilivyonavyo katika kufanya kila kazi vitakiwavyo kufanya na zaidi. Ningesifu miguu yangu kuwa ya kutochoka ya uchukuzi na mbio, kwa uwezo wayo kufanya kazi kwa pamoja. Niliusifu mwili wangu kwa sehemu zote kufanya kazi nzuri pamoja. Kitu kimoja cha ajabu kilitokea katika hili (jambo).

Kwa sababu nilijihisi bora zaidi kimaumbile na kiakili, niligeuza mawazo yangu kwa ule uchungu ambao nilikuwa nimekuwa nao kwa miezi kadhaa katika sehemu ya chini ya mkono wangu – uchungu ambao ni kama ulikuwa katika mfupa na ambao ulihitaji usuguliwe mara kwa mara angaa kwa kiasi kupunguza mpigo wa siku zote. Nililenga sehemu hii nikiusifu mwili wangu kwa uwezo wake wa kuponyesha, kwa ushupavu wake kushinda hivyo vitu vinavyotupwa dhidi yake kwa msaada ambao sehemu zingine zingetoa huku marekebisho yakifanyiwa sehemu nyingine. Ilikuwa karibu wiki tatu tu baadaye kwamba niliamka asubuhi moja kwa kugundua kwamba sikuwa tena nahisi uchungu katika mkono wangu; kwamba kuuma kulikuwa kumetoweka kabisa na hakujarudi.

Nilikuja kutambua kwamba ingawa kwa hakika upo muda na wakati kwa kipawa cha uponyaji kuweza kutumiwa kupitia imani kwa ajili ya faida ya wengine, kuna pia njia nyingine wazi kwetu sisi kama watu binafsi kushirikisha kipawa cha uponyaji ndani yetu wenyewe. Ni funzo katika unyenyekevu, kwamba tunaweza kuamini kile Mungu ameipa miili yetu mipya, kwamba tunaweza kwenda mbele katika matumaini katika mtindo mpya na wenye uhai wa kuishi.

Kubariki Nyumbani, Ndoa na Watoto Wako

Nyumba Yako – Mfano hasa wa Kubariki Nyumba

Ni wazo zuri kubariki nyumba yako na kukufanya upya kubariki huko angaa mara moja kwa mwaka. Kubariki pale mahali unapoishi kwa kawaida huhusisha utumiaji wa mamlaka yako ya kiroho katika Kristo Yesu kuweka wakfu na kufanya patakatifu mahali pale kwa Bwana. Ni kukaribisha Roho Mtakatifu kuja, na kulazimisha kila kitu kinginecho ambacho si cha Mungu kuondoka.

Nyumbani si matofali na mota tu – pia ina nafsi ya mtu. Kama tu ulivyo na njia ya kisheria ya kuifikia nyumba yako sasa, mtu mwingine alikuwa na njia ya kisheria ya kuifikia, au mali kabla ya wewe. Vitu vinaweza kuwa vilifanyika mahali humo ambavyo vilileta aidha baraka au laana. Bila kujali kilichofanyika, ni mamlaka yako ambayo yanaamua mazingira ya kiroho yatakuwa vipi kuanzia sasa na kuendelea. Ikiwa kuna shughuli ya kishetani bado inaendelea tangu umiliki uliopita, utaweza kwa kiasi kikubwa labda kuihisi – na ni juu yako kuzifukuza nguvu hizi.

Bila shaka, utahitaji kufikiria ni nguvu gani za kishetani ambazo unaweza kuwa bila kujua wewe mwenyewe unazipa njia kuingia nyumbani kwako. Una michoro, vyombo, vitabu, nyimbo au video mbovu zisizofaa? Ni vipindi gani vya runinga uviruhusuvyo ndani? Iko dhambi nyumbani kwako?

Hapa pana baraka rahisi unayoweza kufanya unapotembea ndani ya nyumba yako chumba kwa chumba:

Naibariki nyumba hii, makao yetu. Ninatamka nyumba hii ni ya Mungu. Naiweka wakfu kwa Mungu na kuiweka chini ya Ubwana wa Yesu Kristo. Ni nyumba ya baraka.

Ninavunja kila laana katika nyumba hii kwa damu ya Yesu. Ninachukua mamlaka juu ya shetani yeyote na kila shetani katika jina la Yesu na kuyaamuru yaondoke sasa na yasirudi tena. Ninatupa nje kila roho ya mabishano, migawanyo na kutoelewana. Ninatupa nje roho ya umaskini.

Njoo Roho Mtakatifu na ufukuze kila kitu kisichokuwa cha kutokana na Wewe. Jaza hii nyumba na uwepo wako. Wacha tunda lako lije, upendo, furaha, amani, huruma, subira, wema, unyenyekevu, uaminifu na kujizuia. Naibariki nyumba hii na amani inayofurika na upendo uliojaa tele. Wote wanaokuja hapa wahisi uwepo wako na wabarikiwe. Katika jina la Yesu, amina.

Nimetembea kuzunguka mpaka wa miliki yangu, nikiibariki na kiroho nikiweka damu ya Yesu Kristo kwa ulinzi wa miliki hiyo, na watu waliomo, dhidi ya kila ovu na dhidi ya misiba ya asilia.

Ndoa Yako

Tuna aina ya ndoa tunayoibariki au tuna aina ya ndoa tunayoilaani.

Niliposoma habari hii kwanza katika The Power of Blessing (Nguvu ya Kubariki) na Kerry Kirkwood, nilishituka kidogo. Hii ni kweli?

Nimeifikiria sana, na ninaamini kwamba maneno haya ni ya kweli pakubwa huzuni yoyote katika ndoa yetu au watoto wetu ni kutokana na sisi kutozibariki na kutowabariki! Kwa kubariki, tunapokea uzuri kamili Aliotukusudia Mungu – Pamoja na maisha marefu na mahusiano mazuri. Tunakuwa washirika, au wenzi, wa tunavyovibariki na tunaowabariki.

Jihadhari na laana. Waume na wake wanajuana vizuri kabisa. Tunajua udhaifu wote. Wewe husema chochote kama hiki? Hivi ni aina ya vitu ambavyo huwahi kusemwa kwako? ‘Kamwe husikilizi’, ‘Kukumbuka kwako ni ovyo’, ‘Huwezi kupika’, ‘Wewe ni bure katika…’ Yakisemwa mara nyingi vya kutosha, maneno ya aina hizi huwa laana na huwa kweli.

Usilaani, bariki. Kumbuka, ukilaani (ukinena maneno ya mauti) hutarithi baraka ambayo Mungu anakutakia. Baya zaidi ya hilo, kulaani hutuathiri zaidi ya yule tunaweza kuwa tunamlaani. Hiyo yaweza kuwa sababu ya maombi kuwa hayajibiwi?

Kujifunza kubariki kunaweza kuwa kama kujifunza lugha mpya – ngumu kuelewa mwanzoni. Kwa mfano:

Nicole ninakubariki. Ninaachilia wema wote wa Mungu juu yako. Mipango ya Mungu kwa maisha yako ipate kutoa mazao. Kipawa chako cha kukutana na kuwapenda watu. Ninabariki kipawa chako cha ukarimu. Ninabariki kipawa chako cha kuwafanya watu wajihisi katika utulivu. Ninataka wewe kama mhudumu wa kike wa Mungu, kwamba uwapokee watu jinsi Yeye Angewapokea. Ninakubariki na nguvu uweze kuendelea kufanya hivi hata katika miaka ijayo. Ninakubariki na afya na maisha marefu. Ninakubariki kwa mafuta ya furaha.

Watoto Wako

Zipo njia nyingi za kubariki mtoto. Hivi ndivyo nimbarikivyo mjukuu wangu wa kike, ambaye ana umri wa miaka minne:

Ashley, ninabariki maisha yako. Ukaweze kuwa mwanamke wa ajabu wa Mungu. Ninabariki mawazo yako yabaki timamu na wewe uwe na busara na ufahamu katika maamuzi yote. Ninabariki mwili wako ubaki safi hadi ndoa na uwe na afya na nguvu. Ninabariki mdomo wako. Uweze kusema maneno ya ukweli na kutia moyo. Ninabariki moyo wako uwe kweli kwa Bwana. Ninambariki atakayekuwa mume wako na maisha ya usoni ya watoto wako na utajiri wa umoja. Ninapenda kila kitu kukuhusu, Ashley, na ninajivunia kuwa babu yako.

Bila shaka, mahali mtoto anang’ang’ana katika shughuli fulani tunaweza kuwabariki ifaavyo. Iwapo wanapata shida katika masomo shuleni, tunaweza kubariki akili zao kukumbuka masomo na kuelewa mawazo yanayohusika katika mafunzo; iwapo wanadhulumiwa, tunaweza kuwabariki wakue katika busara na kimo na fadhila za Mungu na watoto wengine; na kadhalika.

Mojawapo ya vitu vizuri sana ambavyo baba anaweza kuwapa watoto wake ni baraka ya baba. Nimejifunza kuhusu hii kutoka The Father’s Blessing (Baraka ya Baba) na Frank Hammond, ambacho ni kitabu kizuri sana. Bila baraka ya baba huwa kuna kuhisi kukosekana kwa kitu fulani; uwazi unaumbwa ambao hakipo kitu kingine kinachoweza kuujaza. Akina baba, wawekeeni mikono watoto wenu, na watu wa jamaa (k.m. weka mkono wako katika vichwa au mabega yao) na uwabariki mara kwa mara. Gundua vitu vizuri ambavyo Mungu atafanya kwenu nyote wewe na wao.

Kila nisimuliapo ujumbe huu, huwa nawauliza wanaume na wanawake wazima, ‘Ni watu wangapi hapa wamewahi kupata baba zao wakiwawekea mikono na kuwabariki?’ Watu wachache sana huinua mikono yao. Kisha ninabadilisha swali, ‘Ni watu wangapi hapa hawajawahi kupata baba zao wakiwawekea mikono na kuwabariki?’ Karibu kila mtu huinua mkono wake.

Halafu ninauliza iwapo wangekubali niwe baba wa kiroho kwao katika wakati huo – mbadala – ndipo niweze katika nguvu za Roho Mtakatifu, kuwabariki na baraka ambayo hawajawahi kuwa nayo. Hilo limekuwa la kushinda kabisa: machozi, ukombozi, furaha, uponyaji. Kustaajabisha tu!

Iwapo unatamani sana baraka ya baba, jinsi nilivyotamani sana, basi sema yafuatayo kwa sauti juu yako wewe mwenyewe. Ni baraka ambayo nimebadili kutoka katika kitabu cha Frank Hammond.

Baraka ya Baba

Mtoto wangu, ninakupenda! Wewe ni wa kipekee. Wewe ni zawadi kutoka kwa Mungu. Ninashukuru Mungu kwa kunikubali kuwa baba kwako. Ninakujivunia na kufurahia juu yako. Na sasa ninakubariki.

Ninakubariki na uponyaji wa vidonda vyote vya moyo – vidonda vya kukataliwa kutelekezwa na kutukanwa ambayo umeumia, katika jina la Yesu, ninavunja nguvu zote za maneno ya dhuluma na uonevu usiostahili yaliyonenwa juu yako.

Ninakubariki na amani inayofurika, amani ambayo Mfalme wa Amani pekee anaweza kupatia. Ninabariki maisha yako na uzao wa matunda, matunda, mazuri, matunda kwa wingi na matunda ya kudumu.

Nakubariki na mafanikio. Wewe ni kichwa na si mkia; Uko juu na si chini. Ninabariki vipawa ambavyo Mungu amekupa. Ninakubariki na busara kutoa maamuzi mazuri na kuendeleza uwezo wako kikamilifu katika Kristo.

Ninakubariki na ufanisi unaofurika, unaokuwezesha kuwa baraka kwa wengine. Ninakubariki na ushawishi wa kiroho, kwa kuwa wewe ni nuru ya dunia na chumvi ya ulimwengu. Ninakubariki na ufahamu wa kiroho wa kina na matembezi ya karibu na Bwana wako. Hutajikwaa au kusita, ambavyo Neno la Mungu litakuwa taa kwa nyayo zako na nuru kwa njia ya miguu. Nakubariki na marafiki wazuri. Una fadhila ya Mungu na ya mwanadamu.

Ninakubariki na upendo tele na unaofurika, kutokana nao utahudumu neema ya Mungu kwa wengine. Utahudumu neema ya Mungu inayofariji kwa wengine. Umebarikiwa, mwanangu, Umebarikiwa na baraka zote za kiroho katika Kristo Yesu. Amina!

Ushuhuda Kuhusa Thamani ya Baraka ya Baba

Nilibadilishwa na baraka ya baba. Tangu nizaliwe nilikuwa sijawahi kusikia ujumbe kama huu ukihubiriwa. Sijawahi kuwa na baba mzazi atamke katika maisha yangu kufika hapa nilipo sasa. Mungu alikutumia wewe, Richard, kunileta hadi kufikia kiwango ambapo nilihitaji baraka ya baba juu ya maisha yangu. Ulipoachilia baraka ya baba-kwa-mwana, moyo wangu ulifarijika na sasa nina furaha na nimebarikiwa. – Pasta Wycliffe Alumasa, Kenya

Kubariki Wengine kwa Kuachilia Kinabii

Ingawa nimetoa mifano kukusaidia upate kuanza, ni vyema kumwuliza Roho Mtakatifu kukusaidia kuwa kama mdomo wa Mungu, kutamka na kuachilia kusudio maalumu la Mungu au ‘neno katika msimu’ (neno jema katika wakati sahihi). Ikiwa hali inaruhusu, chochea roho yako kwa maombi katika ndimi au ibaada.

Unaweza kuanza kwa kutumia mifano mbalimbali ya awali, lakini amini kwamba Roho Mtakatifu atakuelekeza. Sikiza mpigo wa moyo Wake. Unaweza kuanza kwa kusitasita, lakini utashika hivi karibuni moyo wa Bwana.

Kubariki Mahali Pako pa Kazi

Rejelea Sehemu ya kwanza na utumie mfano niliotoa, kutoka katika tukio langu mwenyewe, katika hali zako. Uwe wazi kwa yale Mungu Akuonyeshayo – Anawaza kubadilisha taswira yako. Kubariki si aina fulani ya laana ya kichawi. Kwa mfano, Mungu hatafanya watu wanunue wasichohitaji au wasichotaka. Wala Mungu hatabariki uvivu na udanganyifu. Lakini ukitimiza mahitaji Yake basi [wewe] ubariki biashara yako. Kwamba Mungu Atakusaidia. Akiitoa mahali ilipo sasa hadi Anapotaka iwe. Sikiliza upate ushauri Wake au ushauri wa watu anaowatuma kwako. Uwe wazi. Lakini tena tarajia fadhila Yake, kwa sababu Anakupenda na Anataka ufaulu.

Nilipata ushuhuda ufuatao kutoka kwa Ben Fox:

Kazi yangu halisi katika tasnia ya mali ilipata mabadilko katika miaka michache iliyopita na kulikuweko na kiasi kikubwa cha kushuka katika biashara yangu. Nilikuwa nimeenda kwa watu kadhaa waombee kazi yangu kwa sababu shughuli zilikuwa zinapunguka kufikia kiasi cha kunisumbua na kunitia wasiwasi.

Karibu wakati huo, mapema 2015, nilisikia Bwana Brunton akihubiri mfululizo wa jumbe kuhusu kubariki kazi, biashara, jamaa na sehemu zingine za mtu. Hadi wakati huo, lengo la maombi yangu lilikuwa kuuliza Mungu anisaidie katika sehemu hizi. Wazo la sisi wenyewe kutamka baraka halikuwa limefunzwa kwangu, lakini naweza sasa kuona limeandikwa kotekote katika Biblia, na ninajua kwamba Mungu hutuita sisi, na Ametupa mamlaka, kufanya hivyo katika jina ya Yesu. Kwa hivyo nilianza kubariki kazi yangu – kunena neno la Mungu juu yake na kushukuru Mungu kwayo. Niliendelea na kubariki kazi yangu kila asubuhi na pia kushukuru Mungu kwa biashara mpya, na kumuuliza anitumie wateja ambao ningewasaidia.

Katika miezi kumi na miwili iliyofuata, kiwango cha kazi kiliongezeka vya kuridhisha na tangu wakati fulani nimepata kulemewa na kiasi cha kazi ambayo hunijia. Nimejifunza kwamba kuna njia ya kumshirikisha Mungu katika shughuli zetu za kila siku, na kubariki kazi yetu ni sehemu ya yale Mungu hutuita kufanya. Kwa hivyo ninampa Mungu sifa zote nzuri. Pia nilianza kumwalika Roho Mtakatifu katika siku yangu ya kazi, nikiomba busara na mawazo mabunifu. Hasa, nimefahamu kwamba nikiomba Roho Mtakatifu kunisaidia na utendaji bora wa kazi yangu, kwa kawaida mimi huikamilisha vizuri kabla ya muda uliotarajiwa.

Inaonekana kwangu kwamba ufundishaji wa kubariki, na jinsi ya kubariki umesahauliwa na makanisa mengi kwa kuwa Wakristo wengine niwambiao hawana habari. Kubariki kazi yangu kumekuwa sasa tabia yangu ya kila siku, sawa na kubariki wengine. Ninatazamia kwa tarajio kuona tunda katika watu na vitu vinavyobariki vinapokuwa kulingana na Neno la Mungu katika jina la Yesu.

Kubariki Jumuia

Hapa ninafikiria kuhusu kanisa – au chama cha aina hiyo – kubariki jumuia ambamo inafanya kazi.

…………… watu wa (jumuia), tunawabariki katika jina la Yesu kujua Mungu, kujua makusudio yake kwa maisha yenu, na kujua baraka zake juu ya kila mmoja wenu, jamaa zenu na hali zote za maisha yenu.

Tunabariki kila nyumba wanamoishi watu wa jamaa moja …………… (jamii). Tunabariki kila ndoa na kubariki mahusiano katika watu wa jamaa wa vizazi tofauti.

Tunabariki afya yenu na mali zenu.

Tunabariki kazi za mikono yenu. Tunabariki kila shughuli yote iletayo afya mnayohusika nayo. Zikaweze kustawi.

Tunabariki wanafunzi katika shule zenu; tunawabariki wajifunze na waelewe yale ambayo wanasomeshwa. Wakue katika hekima na kimo na katika fadhila ya Mungu na mwanadamu. Tunawabariki waalimu na kuomba kwamba shule ziwe mahali salama na penye afya, ambapo imani katika Mungu na katika Yesu inaweza kufundishwa kwa raha.

Tunanena kwa mioyo ya watu walio katika jamii. Tunawabariki wawe wazi kwa kubembeleza kwa Roho Mtakatifu na kuwa zaidi na zaidi wa kuitikia sauti ya Mungu. Tunawabariki na kufurika kwa Ufalme wa Mbinguni tunaouuona hapa …………… (kanisa).

Bila shaka kubariki kwa aina hii, kufanywe desturi ya aina fulani maalumu ya jamii. Kama ni jamii ya wakulima, unaweza kubariki ardhi na mifugo; kama ni katika jamii kuliko na ukosefu mkubwa wa kazi basi bariki biashara ziunde kazi (za uajiri). Lenga kubariki kwa hitaji. Usijali kama wanastahili au la! Watu watahisi mioyoni mwao mahali ambako baraka imetoka.

Kubariki Ardhi

Katika Mwanzo, tunaona Mungu akibariki wanadamu; akiwapa mamlaka juu ya ardhi na vitu vyote viishivyo, na kuwaamuru kuwa wa kuzaa matunda na kuongezeka. Hii ilikuwa hali mojawapo ya sifa kuu halisi ya wanadamu.

Nilipokuwa Kenya hivi karibuni, nilikutana na mmishenari aliyewachukua machokora na kuwafundisha kuhusu kilimo. Alinisimulia hadithi ya jamii ya Kiislamu ambayo ilidai ardhi yao ilikuwa imelaaniwa, kwa sababu chochote hakikuweza kukua hapo. Rafiki yangu mmishenari na jamii yake ya Kikristo walibariki ardhi hiyo na ilikuja kuwa yenye rutuba. Hili lilikuwa onyesho la kuvutia liloonyesha kuachiliwa kwa nguvu za Mungu kwa kubariki.

Nikiwa Kenya, pia nilitembea kote katika makao ya mayatima ambayo kanisa letu linafadhili, nikibariki shamba lao la miti ya matunda, shamba lao, kuku na ng’ombe wao. (Nimebariki miti yangu mwenyewe kwa matokeo mazuri sana.)

Geoff Wiklund husimulia kisa cha kanisa moja huko Ufilipino ambalo lilibariki kipande cha ardhi ya kanisa wakati wa kiangazi kikubwa. Ardhi yao pekee ndiyo iliyopata mvua. Wakulima jirani walikuja kuchota maji kwa ajili ya mpunga wao kutoka mitaro iliyozunguka ukuta wa ardhi ya kanisa. Huu ni muujiza mwingine mkubwa ambamo fadhila ya Mungu iliachiliwa kupitia kubariki.

Kubariki Bwana

Ingawa nimeacha hii mpaka mwisho, ilifaa hasa ije kwanza. Sababu ya kuiweka mwisho, hata hivyo, ni kwa kuwa hakuonekani kulingana na mfano wa ‘kunena makusudio au fadhila ya Mungu kwa mtu au kitu’. Kidogo ni wazo la ‘kufurahisha’.

Tunambarikije Mungu? Njia moja ya kufanya hivi imeonyeshwa katika Zaburi 103:1-2:

Ee nafsi yangu, mbariki Bwana; wala usizisahau fadhili zake zote…

Fadhili za Mungu kuelekea roho zetu ni nini? Yeye husamehe, huponya, huokoa, hutawaza, hutosheleza, hufanya upya.

Mimi huhakikisha ninafanya zoezi la kukumbuka na kushukuru Mungu kila siku kwa yale ayafanyayo ndani yangu na kupitia kwangu. Ninakumbuka na kufurahia kwa vyote ambavyo Yeye Yu kwangu. Hili humbariki, na mimi pia! Unahisije mtoto anaposhukuru au kukufurahia kwa kitu ambacho umefanya au umesema? Huchangamsha moyo wako na kufanya utake kumfanyia zaidi.

KUTUMIA

- Fikiri juu ya mtu ambaye amekuumiza – samehe ikilazimu, lakini enda zaidi na uwabariki.

- Pima vitu usemavyo mara kwa mara ambapo huwalaani wengine au hujilaani mwenyewe. Utafanya nini kuyahusu?

- Andika baraka kwako wewe, kwa mume au mke wako, na kwa watoto wako.

- Kutana na mtu mwingine na uwe wazi kwake. Muulize Mungu ufunuo wa kitu maalumu na cha kutia moyo kwa mtu huyo. Anza kwa kuongea kwa jumla, kwa mfano, ‘Ninakubariki katika jina la Yesu. Mipango ya Mungu na makusudio Yake kwa maisha yako ya kuzaa matunda…’ na subiri, uwe na uvumilivu. Kumbuka una akili ya Kristo. Halafu badilisha nafasi, na upate huyo mtu mwingine akubariki kinabii.

- Katika kanisa lako, una shirika la kubariki maeneo na kuponya jimbo lako au bariki wito ambao tayari uko nao.

NAMNA YA KUWA MKRISTO

Hiki kitabu kidogo kiliandikiwa Wakristo kuwa ‘Wakristo’; sina maana tu watu wanaoishi maisha mazuri. Ninamaanisha watu ambao ‘wamezaliwa tena’ kwa Roho wa Mungu na wanapenda na kumfuata Yesu Kristo.

Watu wameumbwa katika sehemu tatu: roho, nafsi na mwili. Sehemu roho ilikusudiwa kujua na kujisikia kuwa pamoja na Mungu Mtakatifu ambaye ni Roho. Wanadamu waliumbwa kwa ajili ya kuwa na urafiki wa karibu sana na Mungu, roho kwa Roho. Hata hivyo, dhambi ya kibinadamu hututenganisha na Mungu, matokeo yakiwa ni mauti ya roho na kupoteza urafiki na Mungu.

Kwa hivyo, watu huelekea kufanya mambo yao kutokana na nafsi zao na miili yao pekee. Nafsi huwa na akili, nia na hisia. Matokeo ya hili ni wazi kabisa katika ulimwengu: uchoyo, majivuno, ulafi, njaa, vita na ukosefu wa amani ya kweli na maana.

Lakini Mungu ana mpango kuwakomboa wanadamu. Mungu Baba alimtuma mwanawe, Yesu, ambaye pia ni Mungu, kuja duniani kama mtu kuonyesha jinsi Mungu Alivyokuwa – ‘kama umeniona Mimi umemwona Baba’ – na kuchukua juu Yake matokeo ya dhambi yetu. Kifo chake kibaya msalabani kilipangwa tangu mwanzoni kabisa na kilitabiriwa katika Agano la Kale. Alilipa gharama ya dhambi ya wanadamu. Haki ya Mungu ilitosholezwa.

Lakini wakati huo Mungu Alimfufua Yesu kutoka wafu.. Yesu Anaahidi kwamba wale wanaoamini katika Yeye pia watafufuliwa kutoka wafu kuishi milele nayeye. Hutupa Roho Yake sasa, kama dhamana, ili kwamba tuweze kumjua na kutembea naye kwa sehemu iliyobaki ya maisha yetu duniani.

Kwa hivyo, hapo tuna kiini cha Injili ya Yesu Kristo. Iwapo utakiri na kutubu dhambi yako, ukiamini kwamba Yesu alikuchukulia adhabu yako katika msalaba na kwamba Alifufuliwa kutoka wafu, hivyo ukamilifu Wake utadhaniwa kwako. Mungu Atamtuma Roho Mtakatifu Wake kufufua roho yako ya mwanadamu – hiyo ndiyo maana ya kuzaliwa tena na utaweza kuanza kujua na kijisikia kuwa karibu na Mungu kirafiki – ambayo ndivyo sababu kwanza kabisa alikuumba wewe! Mwili wako wa kimaumbile unapokufa, Kristo Atakufufua na kukupa ule ulio mtakatifu, usioharibika. Lo!

Unapoendelea kuwa katika hii dunia, Roho Mtakatifu (ambaye pia ni Mungu) Atafanya kazi ndani yako (kukusafisha na kukufanya zaidi kama Yesu katika tabia) kupitia kwako (kuwa baraka kwa wengine).

Wale ambao wanaamua kutopokea kile alicholipia Yesu wataenda hukumuni pamoja na matokeo yake. Hulitaki hilo.

Hapa pana dua unayoweza kuomba. Iwapo utaomba kwa ukweli utazaliwa tena.

Mpendwa Mungu uliye mbinguni, naja kwako katika jila la Yesu. Ninakiri kwako mimi ni mwenye dhambi. (Tubu dhambi zako zote zijulikanazo). Ninasikitika kikweli kwa dhambi zangu na maisha ambayo nimeishi bila wewe na ninahitaji msamaha wako.

Ninaamini kwamba Mwanao Wa pekee, Yesu Kristo, Alimwaga damu Yake ya thamani kubwa katika msalaba na Alikufa kwa dhambi zangu na sasa ninahiari kuacha dhambi yangu.

Ulisema katika Biblia (Warumi 10:9) kwamba tukitamka kwamba Yesu ni Bwana na kuamini katika mioyo yetu kwamba Mungu Alimfufua Yesu kutoka katika wafu, tutaokolewa.

Hivi sasa ninamkubali Yesu kama Bwana wa nafsi yangu. Ninaamini kwamba Mungu Alimfufua Yesu kutoka katika wafu. Sasa hivi ninampokea Yesu Awe Mwokozi wangu binafsi, na kulingana na Neno Lake, mara hii nimeokoka. Asante Bwana, kwa kunipenda sana kiasi kwamba ulihiari kufa kwa niaba yangu. Unastaajabisha, Yesu, na ninakupenda.

Sasa ninakuomba unisaidie kwa Roho Yako niwe mtu ambaye Ulikusudia mimi kuwa tangu kabla mwanzo wa wakati. Niongoze hadi kwa waumini wenzi na kanisa la chaguo Lako kwamba nikue ndani Yako. Katika jina la Yesu, amina.

Asante kwa kukisoma hiki kitabu kidogo. Ningependa nipate shuhuda kuhusu jinsi kubariki kulivyobadilisha maisha yako, au maisha ya wale umewabariki.

Tafadhali wasiliana nami kupitia:

richard.brunton134@gmail.com

Table of Contents

Dibaji

Utangulizi

Utambuzi

Uwezo wa Unenaji Wetu

Kutoka Katika Unenaji Mzuri Hadi Kubariki: Wito Wetu

Baraka ya Kikristo Ni Nini?

Mamlaka Yetu ya Kiroho

Baraka Ilivyo Tofauti Na Uombezi

Kanuni Muhimu

Hali Tofauti Tofauti Tunazo Weza Kukabili

Kubariki Wale Ambao Hukushutumu au Hukulaani

Kubariki Wale Ambao Wamekuchokeza

Kujibariki Badala ya Kujilaani

Kutambua na Kuvunja Laana

Kujibariki Mdomo

Kujibariki Fikira

Kujibariki Miili Yetu

Kubariki Nyumbani, Ndoa na Watoto Wako

Baraka ya Baba

Kubariki Wengine kwa Kuachilia Kinabii

Kubariki Mahali Pako pa Kazi

Kubariki Jumuia

Kubariki Ardhi

Kubariki Bwana

Kutumia

Namna ya Kuwa Mkristo